open-index/open-wikipedia-markdown huggingface dataset:
Mate Parlov

**Mate Parlov** (Split, 16. novembar 1948 – Pula, 29. juli 2008) slavni je hrvatski i jugoslavenski bokser, olimpijski osvajač zlatne medalje za Jugoslaviju. U profesionalnoj karijeri osvojio je 1976. godine naslov evropskog prvaka u poluteškoj kategoriji i naslov svjetskog prvaka u poluteškoj kategoriji po WBC-u 1978. godine. Pored evropskih, svjetskih i olimpijskih titula, Parlov je osam puta (1967-1974) osvajao titulu prvaka Jugoslavije, dva puta je osvajao Zlatnu rukavicu, a pet puta (1970-1974) titulu najboljeg na Balkanu.

Po općoj procjeni Parlov je bio najbolji hrvatski i jugoslavenski bokser svih vremena, te je već za života proglašen najboljim hrvatskim sportistom 20. vijeka.

Preminuo je u Puli 29. jula 2008. od raka pluća u 60. godini života.

## Reference 
Kategorija:Rođeni 1948.
Kategorija:Umrli 2008.
Kategorija:Biografije, Split
Kategorija:Hrvatski bokseri
Kategorija:Jugoslavenski bokseri
Kategorija:Osvajači zlatne medalje na Olimpijskim igrama (Jugoslavija)
Aerodrom Alikelj

**Aerodrom Alikelj** (; ICAO kod UOOO) jest aerodrom u Tajmirskom autonomnom okrugu u Rusiji. Opslužuje gradove Noriljsk i Dudinku od kojih je udaljena oko 40 km i s kojima je povezana elektrifikovanom željezničkom prugom. Jedna je od važnijih saobraćajnih opskrbnih tačaka ta dva grada.

Vremenska zona: Moskovsko vrijeme+4

## Reference 
Alikelj
Međunarodni aerodrom Vnukovo

**Međunarodni aerodrom Vnukovo** (ru: *Международный Аэропорт Москва-Внуково*) je prvi međunarodni aerodrom otvoren u Moskvi i danas je treći po veličini, poslije aerodroma Šeremetjevo i aerodroma Domodedovo. Udaljena je 28 km jugozapadno od centra grada. Otvoren je 1. jula 1941. godine na mjestu starog aerodroma - piste Hodinka.

U 2006. godini kroz Vnukovo je prošlo 5,12 miliona putnika.

## Također pogledajte 
* Međunarodni aerodrom Domodjedovo
* Međunarodni aerodrom Šeremetjevo

## Reference 
## Vanjski linkovi 
* Službena stranica

Kategorija:Aerodromi u Rusiji
Kategorija:Moskva
Međunarodni aerodrom Šeremetjevo

**Međunarodni aerodrom Šeremetjevo** (SVO) je najveći međunarodni aerodrom u Moskvi i baza kompanije Aeroflot.

U aerodromi postoje dva terminala:

# Šeremetjevo 1 - domaći saobraćaj
# Šeremetjevo 2 - međunarodni saobraćaj

Osim Šeremetjeva, u Moskvi postoje aerodrom Vnukovo i aerodrom Domodjedovo.

## Također pogledajte 
* Međunarodni aerodrom Domodjedovo
* Međunarodni aerodrom Vnukovo

## Reference 
## Vanjski linkovi 
Kategorija:Aerodromi u Rusiji
Kategorija:Moskva
Despića kuća

mini|250px|Despića kuća
**Despića kuća** je muzej-kuća u Sarajevu. Kuća prikazuje kulturu stanovanja bogate, trgovačke, srpske pravoslavne porodice Despić.

Nalazi se u okviru  Baščaršije, na uglu Obale Kulina bana i Despićeve ulice u starom dijelu Sarajeva, nedaleko od Latinske ćuprije. Po  koloniji dubrovačkih trgovaca taj dio grada nekad se zvao Latinluk. U vlasništvu je Muzeja Sarajeva, kao njegov depandans.

Komisija za očuvanje nacionalnih spomenika, na sjednici održanoj od. 15. do  22. marta 2005. godine, donijela je odluku da se Despića kuća proglasi za  nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović (predsjedavajuća), Dubravko Lovrenović, Ljiljana Ševo i Tina Wik.
## Historija 
Kuća je građena u nekoliko faza u tri različita perioda. Najstariji dio datira iz 17. vijeka. Kuća je pripadala imućnoj, pravoslavnoj, porodici Despić koja je kuću poklonila gradu Sarajevu, zajedno sa još jednim objektom u kojem je danas smješten Muzej književnosti i pozorišne umjetnosti. I taj drugi objekat je nacionalni spomenik.

Značaj kuće je u činjenici da su se u njoj odigravale prve klasične pozorišne predstave tako da se ovaj objekat može smatrati pretečom savremenog pozorišta u Sarajevu. Kuća je sanirana je 2001. godine uz pomoć švedske fondacije Kulturno naslijeđe bez granica, Vlade Kantona Sarajevo i Zavoda za zaštitu spomenika u sastavu Federalnog ministarstva kulture i sporta. U najstarijem dijelu kuće ostala su sačuvana obilježlja ovdašnje kulture stanovanja u XIX stoljeću: musandare, rafe, zidane peći sa lončićima i peškuni. Također, uspjeli su se sačuvati i izuzetno vrijedni primjeri direktnog oslikavanja na drvenim plankama, koji su restaurirani i rekonstruirani.

## Također pogledajte 
* Svrzina kuća

## Reference 
## Vanjski linkovi 
* Dokumentarni film o Despića kući 
* Zvanična stranica muzeja Sarajeva

Kategorija:Građevine u Sarajevu
Kategorija:Kuće
Kategorija:Muzeji osnovani 1881.
Kategorija:Nacionalni spomenici u Sarajevu
Međunarodni aerodrom Banja Luka

**Međunarodni aerodrom Banja Luka**  (ćirilica: *Међународни аеродром Бања Лука*), poznat i kao **Aerodrom Mahovljani**, po obližnjem istoimenom selu, je aerodrom koji se nalazi 23&nbsp;km od Banje Luke, administrativnog sjedišta Republike Srpske i drugog po veličini grad u Bosni i Hercegovini. Aerodrom je primio 17.622 putnika 2006. 20 godina poslje, Aerodrom bilježi najuspješniju godinu sa rekordnim brojem od 485.409 putnika.

## Historija 
Izgradnja Međunarodnog aerodroma Banja Luka počela je 1976. U skladu sa razvojnim planovima, izgrađeni kapaciteti čini su BNX aerodromom sekundarne važnosti, ograničenog na domaći saobraćaj na teritoriji SFRJ.

Nakon političkog i teritorijalnog raspada Jugoslavije, i nakon rata u Bosni i Hercegovini, koji je završen potpisivanjem Dejtonskog sporazuma, formiran je entitet Republika Srpska unutar Bosne i Hercegovine. Ova činjenica dala je Aerodromu Banja Luka novi značaj i potpuno drugu ulogu. Međunarodni aerodrom Banja Luka je otvoren za civilni zračni saobraćaj 18. novembra 1997.
Od 1999. do 2003, aerodrom je služio kao glavno čvorište kompanije Air Srpska, koja je bila službeni aero-prevoznik u Republici Srpskoj. Kompaniju su osnovali Jat Airways i Vlada Republike Srpske. Kompanija je prestala sa radom 2003. zbog velikih dugovanja i povlačenja kompanije Jat Airlines iz partnerstva.

Aerodrom je izgrađen u području općina Laktaši i Gradiška, u širokoj dolini Vrbasa, šireći se sve do Lijevče polja. Povezan je sa glavnim putem između Banje Luke i Gradiške, a povezan je s sa autoputem.

## Letovi 
Tokom godina, aerodrom je imao letove koji su povezivali Banja Luku sa Beogradom, Zürichom, Bečom i Tivatom, većinom zahvaljujući kompaniji Sky Srpska, čija je baza bila na tom aerodromu. Od 9. novembra 2007, srbijanska kompanija Air Serbia nastavila je svoje letove između Beograda i Banje Luke nakon pauze od dvije godine.

## Kompanije, letovi i broj putnika 
## Također pogledajte 
* Spisak aviokompanija u Bosni i Hercegovini
* Međunarodni aerodrom Sarajevo
* Međunarodni aerodrom Mostar
* Međunarodni aerodrom Tuzla
* B&H Airlines
* Spisak aerodroma u Bosni i Hercegovini

## Reference 
## Vanjski linkovi 
* Međunarodni aerodrom u Banja Luka, službena stranica
* Banja Luka, službena stranica
* Direkcija za civilno zrakoplovstvo Bosne i Hercegovine

Kategorija:Aerodromi u Bosni i Hercegovini
Kategorija:Građevine u Banjoj Luci
Kategorija:Aerodromi osnovani 1976.
Kategorija:Saobraćaj u Republici Srpskoj
Kategorija:Saobraćaj u Banjoj Luci
Kategorija:Građevine u Laktašima
Spisak aerodroma u Bosni i Hercegovini

**Spisak aerodroma u Bosni i Hercegovini** obuhvata sve postojeće aerodrome u Bosni i Hercegovini. U spisku su date sve vrste aerodroma, od međunarodnih do vojnih kao i letilišta. U Bosni i Hercegovini trenutno postoje 4 aerodroma za međunarodne letove.

Najveći i najprometniji je Međunarodni aerodrom Sarajevo sa prometom od 957.969 putnika u 2017. godini.

## Spisak aerodroma 
U sljedećem spisku su dati nazivi aerodroma sa njihovim međunarodnim oznakama.

## Broj putnika po aerodromima 
thumb|Udio i broj putnika po aerodromima u Bosni i Hercegovini (2017)

## Također pogledajte 
* Saobraćaj u Bosni i Hercegovini
* Spisak aviokompanija u Bosni i Hercegovini

## Reference 
* Direkcija za civilno zrakoplovstvo Bosne i Hercegovine

## Vanjski linkovi 
* Spiskovi aerodroma u Bosni i Hercegovini:
** Great Circle Mapper
** FallingRain.com
** Aircraft Charter World 
** The Airport Guide
** World Aero Data 
** A-Z World Airports 
** PilotFriend.com

Bosna i Hercegovina

A
Atik džamija

**Atik džamija** nalazi se u Bijeljini, a poznata je i kao **Carska džamija**. Proglašena je za nacionalni spomenik Bosne i Hercegovine, a otvorena je 2014. godine nakon rekonstrukcije.

## Historija 
lijevo|mini|200x200piksel|Unutrašnjost džamije
Atik džamija je *najstarija* džamija u Bijeljini. Spominje se u pisanima izvorima ime tadašnjeg vladara sultana Sulejmana Veličanstvenog, po njemu i je i nazvana kao Carska džamija. Džamija je sagrađena između 1520. i 1566. godine. U tursko-austrijskom ratu od 1716. do 1718. godine, koristili su Bijeljinci džamiju kao odbrambeni bastion, zato što nisu imali tvrđave. Bijeljina je zauzeta od Austrijanaca koji su ostali sve do Beogradskog mira 1739. godine. Džamija i hamam su tada prema nekim izvorima bili teško oštećeni.

Nakon pada je bijeljinska džamija odmah pretvorena u katoličku crkvu i sve od 1718. do 1739. godine je džamija služila kao katolička crkva. Nakon beogradskog mira su austrijanci morali vratiti Bijeljinu Osmanskom carstvu. Tada je sagrađena drvena munara i obnovljena funkcija džamije.

1893. godine je nova munara izgrađena, a 1912. godine je dodata još jedna šerefa i za još 10 metara povišena. Na ulazu džamije bio je natpis o njenoj obnovi 1893. godine. Krupnim *neshi pismom* bio je isklesan sljedeći tekst: "*Ova časna Sultan Sulejmanova džamija obnovljena je 1311. godine*."

Do početka drugog svjetskog rata je postojalo staro mezarje uz Atik džamiju, kasnije je vlast zabranila pokopavanje uz džamiju, a tada je dio nišana prenesen na periferiju grada, a dio je utonuo. Na širom prostoru mezarja su nakon drugog svjetskog rata sagrađeni novi objekti. Prilikom nivelacije džamijskog harema pred početak drugog svjetskog rata su nišani, od koji su mnogi imali natpise, zatrpani ili uništeni. Mali dio je preostalo na južnoj strani džamije. U blizini Atik džamije u staroj čaršiji Bijeljine nalazilo se turbe binbaše Sadik-bega.

## Rušenje i obnova 
13. marta 1993. godine su turbe i džamija srušeni, a materijal je u cijelosti odnesen sa prostora džamijske cjeline. 2003. su iskopani ostaci temelja stare džamije u toku iskopu za temelje nove džamije.

## Galerija 

Datoteka:Vanjska abdesthana, Atik džamija Bijeljina.jpg|Vanjska abdesthana
Datoteka:Info Atik džamija.jpg|Informacije i historijat džamije
Datoteka:Mihrab u Atik džamiji, Bijeljina.jpg|Mihrab
Datoteka:Atik džamija Bijeljina.jpg|Drugi ugao eksterija i ulaz u džamiju
Datoteka:Atik džamija unutrašnjost.jpg|Unutrašnjost džamije
Datoteka:Atik džamija Bijeljina (Sultan Sulejmanova).jpg|Godine popravki i rekonstrukcija džamije na ploči ispred ulaza

## Reference 
Kategorija:Džamije u Bijeljini
Kategorija:Arhitektura u 16. vijeku
Kategorija:Nacionalni spomenici u Bijeljini
Pomračenje Sunca 1. augusta 2008.

desno|250px|mini|Pomračenje Sunca 1. augusta 2008. godine
**Pomračenje Sunca 1. augusta 2008.** bilo je totalno pomračenje Sunca. Pomračenje Sunca nastaje kada Mjesec prođe između Zemlje i Sunca, čime se potpuno ili djelimično zaklanja Sunce za posmatrača na Zemlji. Potpuna pomračenje Sunca nastaje kada je prividni prečnik Mjeseca veći od Sunčevog, blokirajući svu direktnu sunčevu svjetlost, pretvarajući dan u noć. Totalnost se dešava na uskom putu preko Zemljine površine, sa djelimičnim pomračenjem Sunca vidljivim u okolnom području širine hiljadama kilometara.

Ovo pomraćenje je imalo je magnitudu od 1,0394 koje je bilo vidljivo duž uskog koridora kroz sjevernu Kanadu (Nunavut), Grenland, centralnu Rusiju, istočni Kazahstan, zapadnu Mongoliju i Kinu. Javljajući se sjeverno od arktičkog kruga, pripadao je takozvanim ponoćnim pomračenjima sunca. Najveći grad na putu pomračenja bio je Novosibirsk u Rusiji. Pojavio se samo 2,5 dana nakon perigeja (Perigej 29. jula 2008), prividni prečnik Mjeseca bio je veći od prosjeka.

Mjesečev prividni prečnik bio je 1 lučnu minutu, 17,8 lučnih sekundi (77,8 lučnih sekundi) veći od prstenastog pomračenja Sunca 7. februara 2008. Ovo je bilo prvo pomračenje ove sezone, a drugo je bilo djelomično pomračenje Mjeseca 16. augusta 2008.

Potpuno pomračenje je trajalo 2 minuta i 27 sekundi i pokrilo je 0,4% Zemljine površine na putu dugom 10.200&nbsp;km. Bilo je to 47. pomračenje 126. Sarosovog ciklusa, koje je počelo djelomičnim pomračenjem 10. marta 1179. godine, a završit će se djelimičnim pomračenjem 3. maja 2459. godine.Djelimično pomračenje moglo je se vidjeti sa mnogo šireg puta Mjesečeve umbre, uključujući istočnu Sjevernu Ameriku i većinu Evrope i Azije.

## Statistike 
### Značajni trenuci i koordinate 
### Tip pomračenja 
## Reference 
## Dodatna literatura 
* Fred Espenak i Jay Anderson. "*Total Solar Eclipse of 2008 August 1*". NASA, July 2004.
** Total Solar Eclipse of 2008 August 01
* Interactive 2008 August 1 Total Solar Eclipse map with local circumstances
* Clock Tower's "China Olympic Total Solar Eclipse" page
* Information about eclipse in Russia (Novosibirsk) 
* Information about eclipse in China

## Vanjski linkovi 
* Exploratorium's Live Webcast from central Asia
* Pursue romance in the black sun
* Animation of solar eclipse at various locations on one map
* University of North Dakota's Live Webcast from China
* NASA 

2008
Kategorija:2008. u nauci
Džamija Ić-Hisar

**Ić-Hisar** ili **Harmanska** džamija je islamska bogomolja koja se nalazi u Bihaću, na uglu Ulica AVNOJ-a i Harmanske ulica. Okolo džamije nalazi se mali harem, uz abdesthanu.

U džamiji se redovno uči hafiska mukabela, tokom mjeseca Ramazana, predvođena lokalnim efendijom.

## Historija 
Džamija je izgrađena 1797. godine. Obnavljana je 1967. i 2002. godine.

Ić-Hisar u prijevodu sa turskog jezika znači "u zidinama", jer je džamija bila sastavni dio bihaćkih zidina prije nego je premještena na sadašnju lokaciju.

Natpis na džamiji – ploči iznad ulaza je na arapskom jeziku, a pismo je obični nesh.

Godine 1967. džamija je renovirana i umjesto drvenog izgrađena je betonska munara, a 2002. godine džamija je potpuno renovirana. U njenoj blizini nalazi se mezarje.

## Reference 
I
Stara pravoslavna crkva u Sarajevu

mini|desno|300px|Stara pravoslavna crkva u Sarajevu (2023.)
**Stara pravoslavna crkva** je jedan od najstarijih i najvrijednijih kulturno-historijskih spomenika Sarajeva i ubraja se među najstarije sakralne objekte na ovim prostorima. Nalazi se nedaleko od Baščaršije, na početku Titove ulice. Prvi put se pominje 1539, ali pretpostavlja se da je izgrađena na temeljima jedne još starije crkve. Odlikuje je stil srednjevjekovnih srpsko-bizantskih građevina. Crkva je izuzetan arhitektonski spomenik, a njena je unutrašnjost riznica izvanrednih primjeraka drvoklesarskog umijeća i ikonopisne umjetnosti. Sadrži petu po vrijednosti zbirku ikona u svijetu

### Nacionalni spomenik 
Komisija za očuvanje nacionalnih spomenika Bosne i Hercegovine na sjednici u prvoj polovini septembra 2006. godine proglasila je graditeljsku cjelinu - Staru pravoslavnu crkvu (Crkvu svetih arhanđela Mihaila i Gavrila) u Sarajevu nacionalnim spomenikom Bosne i Hercegovine.

Nacionalni spomenik se sastoji od: crkve, crkvenog dvorišta, zgrade Muzeja, ogradnog zida, ulazne kapije, parohijskog doma i pokretnog naslijeđa. Između ostalog, Komisija je konstatirala da se u sklopu Muzeja nalazi zbirka od 140 ikona, četiri ikonostasna fragmenta, zbirka od 114 predmeta izrađenih od metala, zbirka od 13 knjiga, zbirka od šest starih dokumenata, te zbirka od 37 liturgijskih tkanina i veza.
Zanimljivo je tlocrtno rješenje, gdje je širina veća od dužine, središnji dio okružen je lukovima i galerijom. Zvonik je dograđen 1883. godine, a rekonstruiran 1960. godine, kada je dobio današnji izgled. U unutrašnjem dvorištu nalazi se muzej sa vrijednom zbirkom ikona iz vremena od XIII do XIX stoljeća, brojni rukopisi, liturgijski i umjetnički eksponati. U crkvi se, po crkevnom predanju, nalazi dio moći svete Tekle (stopalo).

mini|alt=A cartoon centipede reads books and types on a laptop.| ''Stara pravoslavna crkva u Sarajevu **unutrašnjost hrama**

## Također pogledajte 
* Saborna crkva u Sarajevu
* Srbi u Bosni i Hercegovini

## Reference 
## Vanjski linkovi 
*Web stranica Stare crkve u Sarajevu
*Web stranica Mitropolije Dabrobosanske

Kategorija:Srpske pravoslavne crkve u Sarajevu
Kategorija:Turističke atrakcije u Bosni i Hercegovini
Kategorija:Nacionalni spomenici u Sarajevu
Kategorija:Građevine u Sarajevu
Kategorija:Dabrobosanska mitropolija
Franjevačka crkva svetog Ante Padovanskog

**Franjevačka crkva svetog Ante Padovanskog** u Sarajevu sagrađena je 1914. godine prema projektu arhitekte Josipa Vancaša u neogotičkom stilu. Zvonik crkve visok je 43 m. Uz crkvu je sagrađen samostan. Interijer crkve krasi pet vitraža u oltaru, kao i slika Đure Sedera *Posljednja večera*.

Komisija za očuvanje nacionalnih spomenika na sjednici održanoj od 7. do 10. novembra 2006. godine proglasila je crkvu za nacionalni spomenik Bosne i Hercegovine. Ovu odluku Komisija donijelo je u sljedećem sastavu: Zeynep Ahunbay,   Amra Hadžimuhamedović, Dubravko Lovrenović, Ljiljana Ševo (predsjedavajuća) i Tina Wik. Nacionalni spomenik sastoji se od: Crkve sv. Ante, samostanske zgrade, te pokretnog naslijeđa koga čini: zbirka slika (76), zbirka skulptura (11), orgulje i arhivska građa Središnjeg arhiva Bosne Srebrne.

Crkva i samostan su renovirani u više navrata. Crkva se nalazi na Bistriku.
## Literatura 
* Jela Božić, -Arhitekt Josip pl. Vancaš, Značaj i doprinos arhitekturi Sarajeva u periodu austrougarske uprave, doktorska disertacija, Sarajevo, 1989.
 
## Reference 
## Vanjski linkovi 
* Službena stranica samostana i crkve 

Kategorija:Rimokatoličke crkve u Sarajevu
Kategorija:1914. u arhitekturi
Kategorija:Rimokatoličke crkve u Starom Gradu
Kategorija:Nacionalni spomenici u Sarajevu
Kategorija:Vrhbosanska nadbiskupija
S
Čatrnjska džamija

**Čatrnjska džamija** nalazi se u naselju Čatrnja, općina Gradiška.

## Historija 
Džamija je izgrađena 1975. Srušena je dinamitom za vrijeme rata u Bosni i Hercegovini 11. novembra 1992.

## Također pogledajte 
*Džamije u Gradišci

## Reference 
## Literatura 
* 

## Vanjski linkovi 
* Zvanični sajt MIZ Bosanska Gradiška 
* Zvanični sajt MIZ u Bosni i Hercegovini

Kategorija:Džamije u Gradišci
Kategorija:1975. u arhitekturi
Čikulska džamija

**Čikulska džamija** se nalazi u naselju Čikule, Gradiška.

## Historija 
Prva džamija u naselju Čikule se spominje 1787. Srušena je za vrijeme rata u Bosni i Hercegovini u noći 28. marta 1993. Džamija u Čikulama je obnovljena i svečano otvorena 15. jula 2012. godine i imamsku službu u ovom džematu vrši Abduahmed ef. Ramljak.

## Također pogledajte 
*Džamije u Gradišci

## Reference 
## Literatura 
* 

## Vanjski linkovi 
* Zvanični sajt MIZ Bosanska Gradiška 
* Zvanični sajt MIZ u Bosni i Hercegovini

Kategorija:Džamije u Gradišci
Kategorija:1787. u arhitekturi
Dubravačka I džamija

**Dubravačka I džamija** se nalazi u naselju Dubrave, Gradiška (džemat Dubrave I).

## Historija 
Džamija je izgrađena 1870. Srušena je velikom količinom eksploziva za vrijeme rata u Bosni i Hercegovini 26. marta 1993. Džamija je obnovljena i svečano otvorena 2006.

## Također pogledajte 
*Džamije u Gradišci

## Reference 
## Literatura 
* 

## Vanjski linkovi 
* Zvanični sajt MIZ Bosanska Gradiška 
* Zvanični sajt MIZ u Bosni i Hercegovini

Kategorija:Džamije u Gradišci
Kategorija:1993. u Bosni i Hercegovini
Kategorija:1870. u arhitekturi
Kategorija:2006. u arhitekturi
Dubravačka II džamija

**Dubravačka II džamija** se nalazi u naselju Dubrave, Gradiška (džemat Dubrave II).

## Historija 
Džamija izgrađena 1720. godine, a srušena je 28. marta 1993. (nedjelja) tokom rata u Bosni i Hercegovini.

## Također pogledajte 
*Džamije u Gradišci

## Reference 
## Vanjski linkovi 
* Zvanična stranica MIZ Bosanska Gradiška 
* Zvanična stranica MIZ u Bosni i Hercegovini

Kategorija:Džamije u Gradišci
Kategorija:1993. u Bosni i Hercegovini
Kategorija:1720. u arhitekturi
Jusufagina džamija

**Jusufagina džamija** ili **Sokolačka džamija** nalazi se naselju Orahova, Gradiška.

## Historija 
Džamiju je uvakufio Jusufaga Šibić. Izgrađena je (prije) 1869 (džemat Orahova). Džamija je renovirana 1980. Srušena je dinamitom za vrijeme rata u Bosni i Hercegovini 27. marta 1993.

## Rekonstrukcija 
Rekonstrukcija džamije je završena 2001. godine.

## Također pogledajte 
* Džamije u Gradišci

## Reference 
## Literatura 
* 

## Vanjski linkovi 
* Zvanični sajt MIZ Bosanska Gradiška 
* Zvanični sajt MIZ u Bosni i Hercegovini

Kategorija:Džamije u Gradišci
Kategorija:1869. u arhitekturi
Međunarodni aerodrom Mostar

**Međunarodni aerodrom Mostar** (eng. *Mostar International Airport*, (hr: *Međunarodna zračna luka Mostar*)  je aerodrom blizu Mostara, Bosna i Hercegovina.

## Historija 
Aerodrom Mostar je otvoren za civilni saobraćaj 1965. godine samo za domaće letove. 1984. godine, Aerodrom Mostar postao je Međunarodni aerodrom Mostar, te je objavljeno da je on alternativa Međunarodnom aerodromu Sarajevo tokom Zimskih olimpijskih igara u Sarajevu 1984. Aerodrom je postao popularan i za ljude koji koji dolaze na hodočašće u Međugorje. U 2012. kompanija je ostvarila rast prometa od 112% u odnosu na 2011.

## Novosti 
Implementiran je novi sistem prijema putnika. Međunarodni aerodrom Mostar član je Adratic IPA projekta, kojem je cilj bolje prometno povezivanje zemalja Jadranske regije (Italija, Hrvatska, Bosna i Hercegovina, Srbija, Crna Gora, Albanija). Članovi projekta su: Aerodromi italijanske regije Appulia, regija Abruzzo, Aerodrom Friuli-Venezia-Giulia/ Trst, Aerodrom Split, Međunarodni aerodrom Mostar, Aerodrom Konstantin Veliki/Niš, Aerodrom Podgorica.

## Kompanije i destinacije 
*sezonski letovi se odnose na letove u periodima, npr. Mostar-Napulj linija počinje 1. aprila, a završava 1. novembra, znači sezonski i oni su nešto slično kao redovni letovi.
*čarter letovi su takozvani ekskurzije letovi organizirani od strane putničkih agencija i oni se pokreću kada putnička agencija skupi dovoljan broj ljudi za putovanje.

## Broj putnika 
## Također pogledajte 
* Spisak aerodroma u Bosni i Hercegovini
* Spisak aviokompanija u Bosni i Hercegovini
* Međunarodni aerodrom Banja Luka
* Međunarodni aerodrom Sarajevo
* Međunarodni aerodrom Tuzla

## Reference 
## Vanjski linkovi 
* Službena stranica

Kategorija:Aerodromi u Bosni i Hercegovini
Kategorija:Građevine u Mostaru
Kategorija:Aerodromi osnovani 1965.
Kategorija:Saobraćaj u Mostaru
Šibić begova džamija

**Šibić begova džamija** nalazi se u naselju Rovine, Gradiška.

## Historija 
Džamija je izgrađena 1891, a srušena dinamitom za vrijeme rata u Bosni i Hercegovini 11. novembra 1992. Nakon rata je obnovljena te svečano otvorena 26. jula 2002.

## Također pogledajte 
* Džamije u Gradišci

## Reference 
## Literatura 
* 

## Vanjski linkovi 
* Zvanična stranica MIZ Bosanska Gradiška 
* Zvanična stranica MIZ u Bosni i Hercegovini

Kategorija:Džamije u Gradišci
Kategorija:1993. u Bosni i Hercegovini
Kategorija:1891. u arhitekturi
Tekijska džamija

**Tekijska džamija** se nalazi u Gradišci (džemat Tekija).

## Historija 
Prva džamija u mahali Tekija spominje se da je izgrađena 1620. a ime je dobila po derviškoj tekiji koja se nalazila u blizini džamije. Srušena je za vrijeme rata u Bosni i Hercegovini 25. marta 1993. u 22:55, a njen materijal odvezen je u nepoznatom pravcu.

Na mjestu porušene džamije, izgrađen je novi objekt s većim horizontalnim i vertikalnim gabaritima i novim arhitektonskim rješenjem.

## Također pogledajte 
* Džamije u Gradišci

## Reference 
## Literatura 
* 

## Vanjski linkovi 
* Zvanični sajt MIZ Bosanska Gradiška 
* Zvanični sajt MIZ u Bosni i Hercegovini

Kategorija:Džamije u Gradišci
Kategorija:1993. u Bosni i Hercegovini
Morića han

mini|desno|200px|Morića han
**Morića han** je sagrađen 1551. u ulici Sarači. Pripadao je Gazi Husrev-begovom vakufu i prvobitno se zvao "Drugi Novi han". Osmanski putopisa  Evlija Čelebija je zapisao da je 1659. ovaj han bio poznat kao **Hadži Beširov han**. Han je poznat kao i '*Morića han*,''''' a svoje ime je dobio u prvoj polovini 19. stoljeća po zakupcima hana: Mustafa-agi Moriću i njegovom sinu Ibrahim-agi. 

Han je dva puta gorio, 1831. i 1852. Trgovci sa istoka i zapada, iz srednje Evrope i Sredozemlja, mogli su osim prenoćišta, tu naći kupce i prodati svoju robu, bez direktnog izlaska na pijacu. U dvorištu i prizemnim prostorijama nalazile su se štale, a prostorije na prvom spratu ukrašavale su duge, drvene grede. Han je stradao u požaru i obnavljan je u više navrata. To je mjesto na kom su se podizale bune. Ovdje su okupljene Sarajlije 1878. formirale Narodnu vladu Bosne i Hercegovine i uputile zvaničan protest protiv Austro-ugarske okupacije.

Han je rekonstruiran u periodu od 1971. do 1974. i predat na korištenje ugostiteljskom društvenom preduzeću "Balkan". Prilikom rekonstrukcije su na zidovima hana kaligrafskim pismom ispisani stihovi Omara Hajama, najvećeg pjesnika perzijske lirike. Odlukom sarajevske općine Stari Grad je 1998. han je vraćen u vlasništvo "Gazi Husrev-begovog vakufa". Uprava vakufa je iznajmila prostor hana za obavljanje djelatnosti koje se uklapaju u historijski ambijent hana. U okviru hana u prizemlju smješteni su prodavnica perzijskih ćilima, nacionalni restoran, kafana i turistička agencija. Na spratu su prostorije izdate raznim organizacijama kao što su Mladi muslimani, Udruga ilmijje, Tarikatski centar u Bosni i Hercegovini, Savez logoraša i humanitarna organizacija.

## Također pogledajte 
* Stari Grad (Sarajevo)
* Karavanska stanica
* Baščaršija

## Vanjski linkovi 
Kategorija:Gazi Husrev-beg
Kategorija:Građevine u Sarajevu
Kategorija:1551. u arhitekturi
Kategorija:Stari Grad (Sarajevo)
Bezistan

**Bezistan** je tržnica ili trgovačka kuća u bazaru, odnosno čaršiji, rađena je većinom od kamena, pokrivena sistemom više kupola ili bačvastim svodom. Uz glavnu prostoriju u kojoj se trguje često su u nizu smješteni, poput boksova ili spremišta, dućani sa skupocjenom robom i zanatske radnje.

Građeni su u periodu Osmanske vladavine, a u Bosni i Hercegovini većinom u Sarajevu, Mostaru i Travniku.

Do danas sačuvani bezistani su:
* Brusa bezistan, danas muzej u Sarajevu,
* Gazi Husrev-begov bezistan, u Sarajevu, koji i danas služi trgovini.

Datoteka:Mpezesteni, Thessaloniki.JPG|Bezistan u Solunu, Grčka.
Datoteka:20111030 Bezesteni Serres Greece.jpg|Bezistan u Serresu, Grčka - Arheološki muzej u Serresu.
Datoteka:Serres museum.jpg|alt=|Bezistan u Serresu, Grčka - Arheološki Muzej u Serresu.
Datoteka:20111009 Bezesteni Larissa Thessaly Greece 1.jpg|Bezistan - dvorac u Larissa, Grčka.
Datoteka:20111009 Bezesteni Larissa Thessaly Greece 2.jpg|alt=|Bezistan - dvorac u gradu Larissa, Grčka (detalj).
Datoteka:Jedan od ulaza u bezistan u Sarajevu.JPG|Jedan od ulaza u Gazi-Husrev begov bezistan u Sarajevu, Bosna i Hercegovina.
Datoteka:Inside Bezistan in Sarajevo.JPG|Enterijer Gazi-Husrev begovog bezistana u Sarajevu,  Bosna i Hercegovina.
Datoteka:Bascarsija.jpg|Brusa Bezistan u Sarajevu, Bosna i Hercegovina .
Datoteka:Bezisten_yambol.JPG|alt=|Bezistan u Yambolu, Bugarska.

## Reference 
Kategorija:Građevine i strukture
Kategorija:Osmansko Carstvo
Kalemegdan

**Kalemegdan** je najveći Beogradski park. 

Istovremeno je i najznačajniji kulturno-historijski kompleks, u kojem dominira Beogradska Tvrđava iznad ušća Save i Dunava. Naziv Kalemegdan odnosi se samo na prostorni plato oko Tvrđave koji je osamdesetih godina 19. vijeka pretvoren u park. Plato je, dok je Tvrđava bila glavno vojno uporište Beograda, služio da se neprijatelj osmotri i sačeka za borbu; zbog toga i njegovo ime potiče od turskih reči kale - polje i megdan - borba. Turci su Kalemegdan nazivali i Fićir-bajir što znači "brdo za razmišljanje".

Preuređivanje u park počelo je, poslije predaje tvrđave Srbima (1867), po naređenju kneza Mihaila Obrenovića. Idejne skice za uređenje Kalemegdana napravio je prvi beogradski urbanista Emilijan Josimović. Zelenilo je zasađeno između 1873. i 1875. godine, kada Beogradskom tvrđavom komanduje pukovnik Dragutin Žabarac, ađutant kneza Miloša Obrenovića u doba njegove druge vladavine.

Plansko uređivanje Kalemegdana počinje 1890. Tada je vojska predala park Beogradskoj opštini. tadašnji predsjednik opštine Nikola Pašić odobrio je prvi kredit za uređivanje Kalemegdana od 10.000 tadašnjih dinara. Godine 1905. pristupilo se proširivanju parka, uređivanjem Malog Kalemegdana, koji se prostirao od paviljona "Cvijeta Zuzorić" do zoološkog vrta.

Prije Prvog svjetskog rata Kalemegdanski park završavao se na mjestu gdje su sada kamene stepenice (vode prema donjoj terasi). Zemljište iza ovih stepenica bilo je sve do 1929. potpuno neuređeno i obraslo u korov. Poslije 1931. površine parka su proširene i na Gornji grad. U parku je postavljeno više spomenika poznatim kulturnim i javnim radnicima. Na Kalemegdanu su vojni muzej, umjetnički paviljon "Cvijeta Zuzorić", Gradski zavod za zaštitu spomenika kulture, zoološki vrt, dječiji zabavni park, veći broj sportskih igrališta, ugostiteljskih objekata te prirodnjački muzej.

## Galerija 

Datoteka:Zindan_Gate,_Kalemegdan.jpg|Zindan kapija
Datoteka:Kalemegdan 1.jpg|"Pobjednik"
Datoteka:Kalemegdan123.jpg|Park na Kelemegdanu

## Vanjski linkovi 
Kalemegdan  - Bg-Info.org

* 

Kategorija:Beograd
Kategorija:Građevine i strukture u Srbiji
Brusa bezistan

mini|desno|300px|Pogled na Brusa bezistan na Baščaršiji
**Brusa bezistan** sa svojih 6 krovnih kupola jedna je od historijskih građevina na sarajevskoj Baščaršiji iz doba Osmanlijskog Carstva. Pravougaone je osnove i ima četiri ulaza na sve četiri strane, a povezuje zanatske ulice Kundurdžiluk, Veliki i Mali Čurčiluk s Abadžilukom i čaršijom. Izgrađen je naredbom velikog vezira Rustem-paše Opukovića 1551. godine. Bezistan je dobio ime po turskom gradu Bursi, iz kog je dovožena i u bezistanu prodavana svila. Za razliku od Gazi Husrev-begovog bezistana, u kom su se prvobitno prodavale namirnice, u Brusa bezistanu su se, pored svile, prodavale kućne potrepštine i manji namještaj. Danas je to jedan od muzeja u gradu.

## Reference 
Kategorija:Građevine u Sarajevu
Kategorija:Stari Grad (Sarajevo)
Kategorija:1551. u arhitekturi
Kategorija:Nacionalni spomenici u Sarajevu
Kategorija:Muzeji u Sarajevu
Muzički paviljon u Sarajevu

mini|desno|250px|Muzički paviljon u Sarajevu
**Muzički paviljon** u Sarajevu je sagrađen 1913. godine, a projekat za gradnju je napravio Josip Pospišil. Sagrađen je na prostoru koji je više puta u historiji mijenjao svoj naziv i funkciju. Na ovom prostoru se u 17. vijeku nalazio hipodrom (otuda naziv Atmejdan) koji je 1878. godine pretvoren u Filipovićev trg (kasnije sagrađena i Filipovićeva kasarna iznad trga), a zatim je 1905. godine preuređen u park Franje Josipa. Za vrijeme Jugoslavije zvao se park cara Dušana, a danas nosi svoj prvobitni naziv **Atmejdan**.

Ovo je jedini muzički paviljon danas u Sarajevu, od nekadašnja četiri paviljona.

Muzički paviljon je srušen početkom drugog svjetskog rata, a obnovljen je tek 2004. godine od strane općine Stari Grad. Idejno rješenje izgleda "novog" muzičkog paviljona, na osnovu nacrta iz perioda austro-ugarske, uradio je prof. Nedžad Kurto.

## Reference 
## Vanjski linkovi 
* Park i Muzički paviljon At mejdan Sarajevo

Kategorija:Građevine u Sarajevu
Kategorija:1913. u arhitekturi
Kategorija:Stari Grad (Sarajevo)
Zdravko Likić

**Zdravko Likić** (Sarajevo, 1928. - ) je bosanskohercegovački arhitekta. Diplomirao 1953. godine na Tehničkom fakultetu - Arhitektonski odsjek u Zagrebu. Od 1955. godine živi i radi u Sarajevu.

Samostalno ili u autorskom timu učestvovao i nagrađivan na brojnim opće-jugoslovenskim takmičenjima (Zgrada SUP-a u Zagrebu, Dom Sindikata sa Radničkim univerzitetom i dvoranom u Nišu, Sahat Kula u Titogradu, Stanični Trg Titograd, Muzej revolucije u Sarajevu, Društveni dom u Sarajevu, Društveni dom u Bosanskom Novom, urbanističko rješenje Gradskog centra sa Narodnim pozorištem u Titogradu i drugi).

Bio je član žirija na takmičenjima za Narodnu biblioteku u Sarajevu i Vojnu bolnicu u Zagrebu. Pisao prikaze objekata u časopisu "Arhitektura i urbanizam" (časopis Saveza Arhitekata Jugoslavije i Urbanističkog Saveza Jugoslavije, Beograd), te bio član redakcije istog.

Počasni je član "Društva arhitekata" Sarajevo. Dobitnik je Šestoaprilske nagrade grada Sarajeva za arhitekturu (1976. godine). Uvršten je u Likovnu Enciklopediju Jugoslavije, II tom, str 193., JLZ Miroslav Krleža Zgb, 1987. godine.

## Nagrade
* **1978.** - Šestoaprilska nagrada grada Sarajeva;

## Također pogledajte 
* Spisak bosanskohercegovačkih arhitekata

## Vanjski linkovi 
* https://web.archive.org/web/20080827160354/http://research.the-bac.edu/bosnia/main/content/m203.htm
## Reference 
Kategorija:Bosanskohercegovački arhitekti
Kategorija:Biografije, Sarajevo
Kategorija:Rođeni 1928.
Kategorija:Dobitnici Šestoaprilske nagrade
Bombaški napad u Istanbulu 2008.

**Bombaški napad u Istanbulu 2008. godine** desio se dana 27. jula 2008. godine, kada se desile dvije eksplozije u prometnoj poslovnoj ulici u distriktu Güngören u Istanbulu, ubivši pri tome sedamnaest ljudi, od kojih je petero djece, Napad se desio oko 21:45 po lokalnom vremenu, tj. u 18:45 UTC, na ulici zatvorenoj za saobraćaj. Ovi napadi su bili najsmrtonosniji civilni napad u Turskoj od napada 2003. godine, prije pet godina.

## Detalji 
Dvije bombe su bile postavljene u kontejnere za smeće udaljenih 50 metara jedna od druge, u blizini prometne ulici.

Kasnije, vijesti su objavile da je moguće da su eksplozije uzrokovane curenjem plina. Policija u Istanbulu je izjavila da incident ima obilježja terorističke Kurdistanske radničke stranke (PKK), te da se, vjerovatno, radi o osveti za seriju velikih operacija turske vojske u njihovim bazama nekoliko dana prije incidenta.

## Također pogledajte 
* Bombaški napad u Istanbulu 1999.
* Bombaški napad u Istanbulu 2003.
* Spisak terorističkih incidenata, 2008

## Reference 
Istanbul
Istanbul
Kategorija:Historija Istanbula
Kategorija:Teroristički incidenti u 2008.
Camila

::*Za ime *Camila*, pogledajte članak Camila (ime).*

**Camila** je meksička muzička grupa koju sačinjavaju tri člana, Samo, Mario Domm i Pablo Hurtado.

## Uspjeh 
Naziv grupe smislio je prijatelj koji ih je tako nazvao jer "Camila" znači "bliski Bogu".

Njihov prvi singl, *Abrázame* je postao veliki hit nakon objavljivanja. Pjesma je puštena na radio stanicama prije nego je grupa dobila svoj naziv. 2006. godine grupa je nominovana za najbolju grupu u "Premios Lo Nuestro". Ono što je uslijedilo nakon njihovog prvog singla bila je pjesma 'Coleccionista de Canciones', koja je bila soundtrack meksičke telenovele *Las Dos Caras de Ana* (*Anin dvostruki život*).

## Vanjski linkovi 
*Službena web stranica Camila

Kategorija:Meksičke muzičke grupe
Konak na Bistriku

mini|desno|200px|Konak
**Konak** (tur. rezidencija, prenoćište) u Sarajevu je svoj današnji izgled dobio u vremenu između 1867. i 1869. godine, po nalogu Topal Šerif Osman paše, kao četvrti i posljednji Saraj.

Nalazi se na Bistriku, u neposrednoj blizini franjevačkog samostana i crkve sv. Ante, Sarajevske pivare i Careve džamije. Okružen visokim zidom, dvorac ima prilaz sa istočne strane, kroz veliku kapiju, i zapadne strane, sa Trga Austrije. Namjena dvorca i cijelog kompleksa bila je sjedište valije i uprave Bosanskog vilajeta.

U vrijeme austro-ugarske uprave, Konak je sjedište austro-ugarskih namjesnika za BiH, od kojih je jedan Oskar Potiorek. 
U Konaku je boravio Franz Josef, austro-ugarski car. U njemu je umro atentatom teško povrijeđen Franz Ferdinand i njegova supruga Sophie. Svi ugledni gosti grada stanovali su u Konaku: Josip Broz Tito, predsjednik SFR Jugoslavije, Sandro Pertini, bivši italijanski predsjednik i mnogi drugi.

Danas je Konak rezidencija predsjednika Predsjedništva Bosne i Hercegovine i koristi se prvenstveno za vrijeme posjeta visokih zvaničnika.

## Vanjski linkovi 
* Konak, Sarajevo

Kategorija:Građevine u Sarajevu
Kategorija:Stari Grad (Sarajevo)
Kategorija:Nacionalni spomenici u Sarajevu
Sarajevska sinagoga

mini|desno|Sarajevska sinagoga
**Aškenaška sinagoga** je sinagoga u Sarajevu i treća po veličini u Evropi. Izgrađena je 1902. godine. Oblik tog hrama je izgrađen sa ugaonim kupolama na visokim tamburima, a presvučen je plitkom pseudomaurskom dekorativnom plastikom. 
Nalazi se nedaleko od Latinske ćuprije i Drvenije, na lijevoj obali Miljacke. Izgrađena je po projektu Karla Paržika autora mnogih zgrada u Sarajevu. Građevinske radove je predvodio graditelj Ludwig Jungwirth, a unutrašnja obrada i oslikavanje sinagoge djelo je majstora 
Ludwiga Oisnera. Osvećenje sinagoge obavio je nadrabin dr. Samuel Vesel. 
Godine 1927. u povodu proslave 25-e godišnjice sinagoge, je temeljito obnovljena, a 1933. godine sa njene zapadne strane sagrađena je zgrada za smještaj administracije aškenaske jevrejske opštine, biblioteke, stana za rabina i ostale prateće službe.

Povodom obilježavanja 400-te godišnjice dolaska Jevreja u Bosnu i Hercegovinu, 1964-1965. godine, sinagoga je pregrađena po visini, tako da je gornji sprat osposobljen za religijski život, a prizemlje za društveni život zajednice.
U ratu [1992-1995. teško je stradala.

## Nacionalni spomenik 
Komisije za očuvanje nacionalnih spomenika, na sjednici održanoj od 4. do 10. jula 2006. godine je donijela odluku da se Aškenaski hram u Sarajevu u vlasništvo Jevrejske vjeroispovjedne opštine aškenaskog obreda u Sarajevu proglasi za nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović (predsjedavajuća), Dubravko Lovrenović, Ljiljana Ševo i Tina Wik. Izmjenama i dopunama ove odluke iz 2019. god. štite se i bogoslužbene knjige (dvije Tore) koje su u upotrebi (košer) i čuvaju se u ovom hramu.

Objekat Aškenaske sinagoge u Sarajevu je projektovan i izgrađen u pseudomaurskom slogu, odnosno u mudejar stilu, koji se kao specifičan vid eklektičkog izraza javlja u Sarajevu samo nekoliko godina nakon ankesije od strane Austrougarske monarhije, krajem 19. vijeka. Dekorativno-plastični elementi koji su ponajviše i činili pseudomaurski slog za sve vrijeme njegova trajanja u arhitekturi Bosne i Hercegovine, preuzimani su prema afinitetima samih arhitekata u pojedinim projektima iz različitih faza razvoja islamske umjetnosti i njenih regionalnih škola (najviše sjevrnoafrička i španska maurska arhitektura, čiji su elementi bili najviše i zastupljeni) i transponirani su na nove objekte u Bosni i Hercegovini uobičajenom historicističkom eklektičkom metodom.

Pseudomaurski slog na aškenaskoj sinagogi u Sarajevu najuočljiviji je na reljefnim ornamentima fasada, prozorskim otvorima, formi lukova, te u zidnim slikarijama enterijera. Međutim, prostorni koncept je u potpunosti po uzoru na crkvenu arhitekturu zapadne Evrope – sinagoga je blago longitudalna, trobrodna dvoranska građevina sa konhom na istočnoj strani, sa tornjevima na četiri ugla pokrivenim kriškastim kupolama.

## Također pogledajte 
* Jevreji u Bosni i Hercegovini
* Aškenazi

## Reference 
## Vanjski linkovi
*

Kategorija:Građevine u Sarajevu
Kategorija:Sinagoge u Sarajevu
Kategorija:1902. u arhitekturi
Kategorija:Nacionalni spomenici u Sarajevu
Talasni broj

**Talasni broj** u fizici je osobina talasa obrnuto proporcionalna talasnoj dužini i ima SI jedinicu recipročni metar (m-1). Talasni broj je prostorni analog frekvencije, odnosno predstavlja broj ponavljanja vala u fazi po jedinici prostora.

## Talasni broj u spektroskopiji 
U spektroskopiji je talasni broj \tilde{\nu} elektromagnetnog zračenja definisan:
: \tilde{\nu} = 1/\lambda 

gdje je \lambda talasna dužina zračenja u vakuumu.

## Također pogledajte 
* Indeks prelamanja

Kategorija:Talasi
Kategorija:Koncepti u fizici
Kategorija:Jedinice za frekvenciju
Thoth

G26-X1:Z4
mini|180 px|Tot sa glavom ibisa
**Tot** (**Thoth**) je egipatski bog glave ibisa ili majmuna. Bog je Mjeseca i mudrosti. Druga su mu imena **Tahuti**, **Tehuti**, **Zehuti**, **Techu**, **Tethu**, **Thot** i **Thout**. Ime mu znači "onaj koji nalikuje ibisu". Grčki mu je pandan Hermes.

## Totova djela 
Tot je sin Raa, Geba ili Seta, a u ovoj posljednjoj verziji rođen je iz Setove glave. Tako je skupio očevu mudrost. Izumio je hijeroglife, egipatsko pismo. Zaštitnik je matematike, astronomije, geometrije, umjetnosti. Svake noći Tot zamjenjuje Raa na nebu. Tot je jednom Rau vratio njegovo oko, pa je zahvalni Ra stvorio Mjesec te je Thoth postao bog Mjeseca. Poslije će to preuzeti Konsu. Tot bilježi sve odluke bogova. Kad se Tefnut naljutila i otišla u Nubiju, noseći svu vodu sa sobom, Tot ju nagovorio na povratak. Kad su Geb i Nut počinili incest, Ra je rekao da Nut neće roditi ni u jednom danu u godini. Ali Tot se igrao sa Mjesečevim svjetlom i stvorio nekoliko dodatnih dana, te je Nut rodila. Izumio je i kalendar. Spasio je Izidinog sina Horusa od smrti tako što je izvukao otrov iz njegova tijela. Totova je žena božica pisanja Sešat, a sin im je Hornub. Totova je uloga da piše presudu preminulima u Duatu.
## Također pogledajte 
* Totova knjiga

## Reference 
## Vanjski linkovi 
Kategorija:Egipatski bogovi
Boris Nemšić

**Boris Nemšić** je glavni izvršni rukovodilac austrijskog Telekoma, naučni savjetnik firme Frequentis Nachrichtentechnik, kao i član  Savjeta Tehničkog univerziteta u Beču.  Rođen je 17. augusta 1957 godine u Sarajevu, gdje je 1980 godine diplomirao na Elektrotehničkom fakultetu. 
1984. godine odlazi u Beč na dalji studij. 1990. promovira na Tehničkom univerzitetu u Beču, gdje radi kao naučnik na Institutu za tehniku vijesti i visoke frekvencije. 
Uz studij bavi se rukometom.

Od 1990. godine vodi odjel za razvoj mobilne komunikacije u firmi Ascom, kao i Bosch Telecom u Beču i Solothurn u Švicarskoj i Njemačkoj. 1997. prelazi u Telekom Austria na mjesto vođe odjela za korištenje mreže. Od 1998. godine proširuje tržište na područje zemalja jugoistočne Evrope i vodi tim hrvatskog Vipneta. 2000. godine postaje generalni direktor firme.
Nemšić je oženjen i ima dvoje djece.

Nemšić, Boris
Nemšić, Boris
Kategorija:Živi ljudi
Safet Zec

**Safet Zec** je bosanskohercegovački akademski slikar i grafički dizajner.

Rođen je 1943. u Rogatici. Školu primjenjenih umjetnosti je završio u Sarajevu 1964. Diplomirao je na Fakultetu likovnih umjetnosti u Beogradu 1969. te 1972. u istom gradu završio postdiplomski studij.
1970-ih za likovnu kritiku postaje jedan od glavnih eksponenata poetskog realizma. Početkom 1990-ih godina jedan je od najznačajnijih umjetničkih stvaralaca u zemlji. Do 1989. živi i radi, sa porodicom, u Beogradu. Narednih godina je ponovo u Sarajevu. Tu ga 1992. zatiče rat u Bosni i Hercegovini, zbog kojeg napušta Sarajevo i Bosnu i Hercegovinu. Iste godine dolazi u Italiju, u Udine.

Priredio je preko 70 samostalnih izložbi u domovini i velikim metropolama širom svijeta. Član je svih značajnih umjetničkih asocijacija u Evropi, također je član ULUBiH-a. Za svoj rad dobio je preko 20 stručnih nagrada i priznanja. Godine 2007. dodijeljen mu je Orden za umjetnost i književnost Republike Francuske, proglašen je vitezom umjetnosti. Njegova djela su u značajnim evropskim i svjetskim galerijama i privatnim kolekcijama.

Živio i radio u Beogradu do 1989, a potom u Sarajevu do 1992. Danas živi i radi u Veneciji, Sarajevu, Parizu i Počitelju.

## Djela  
* *"Soba moje sestre"*
* *"Bakarevića tekija"* 
* *"Velika soba"*, crtež 
* *"Kuće i krošnje"*, kombinovana tehnika 
* *"Prozori"*
* *"Velika kuća na Bistriku koje više nema"*, kombinovana tehnika.
* *"Ciklus slika Srebrenica"*

## Reference 
## Vanjski linkovi 
*Safet Zec

Kategorija:Rođeni 1943.
Kategorija:Živi ljudi
Kategorija:Biografije, Rogatica
Kategorija:Bosanskohercegovački umjetnici
Kategorija:Bosanskohercegovački slikari
Kategorija:Dobitnici Šestoaprilske nagrade
Gazi Husrev-begov bezistan

mini|desno|250px|Unutrašnjost bezistana
**Gazi Husrev-begov bezistan** je jedan od očuvanih bezistana u Sarajevu, koji i danas služi svojoj namjeni-trgovini. Bezistan je dio zadužbine Gazi Husrev-bega. Izgrađen je 1555. godine u neposrednoj blizini Kuršumli medrese, Begove džamije i Sahat-kule, sa kojima je povezan istočnim ulazom. Pravougaonog je oblika sa ulazima, koji omeđuju 109 m dugu ulicu u kojoj su smještene male trgovine. Duž bezistana paralelno se pruža Gazi Husrev-begova (Zlatarska) ulica. U gradnji su učestvovali dubrovački majstori. Zbog nešto niže temperature koja je postignuta gradnjom ispod nivoa okolnih ulica, prvobitna namjena bezistana je bila trgovina namirnicama. To i danas čini kupovinu u toplim, ljetnim danima, ugodnom. Svojim izgledom Gazi Husrev-begov bezistan podsjeća na Kapali čaršiju i bezistane u Istambulu ili souk u gradovima na istoku.

## Nacionalni spomenik 
Gazi Husrev-begov bezistan proglašen je za nacionalni spomenik Bosne i Hercegovine. Odluku donijela je Komisija za očuvanje nacionalnih spomenika na sjednici održanoj od 4. do 11. septembra  2006. godine u sljedećem sastavu: Zeynep Ahunbay,  Amra Hadžimuhamedović (predsjedavajuća), Dubravko Lovrenović), Ljiljana Ševo i Tina Wik.

Pored bezistana je postojao i tašlihan koji se građen u isto vrijeme kad i bezistan, također kao vakuf Gazi Husrev-bega. U požaru 1879. godine pretrpio je velika oštećenja, a posljednje zidine tašlihana nestale su 1912 godine.

## Galerija 

Bezistan, Sarajevo.jpg|
Jedan od ulaza u bezistan u Sarajevu.JPG|

## Literatura 
* Ahmed Mehmedović, Gazi Husrev-beg i njegove zadužbine, Sarajevo 2005.
* Behija Zlatar, Zlatni period Sarajeva: Prilozi historiji Sarajeva, Institut za istoriju, 1997.
* Alija Bejtić, Ulice i trgovi starog Sarajeva, Sarajevo 1973.

## Reference 
## Vanjski linkovi 
Bezistan
Kategorija:Građevine u Sarajevu
Kategorija:Nacionalni spomenici u Sarajevu
Prototip

**Prototipom** (grč.: πρωτος protos = prvi) se nazivaju predserijski proizvodi najčešće namijenjeni za ispitivanja i testove prije prelaska u serijsku proizvodnju. U principu, jedan prototip ne mora niti tehnički niti optički odgovarati gotovom serijskom proizvodu, ali mu služi kao osnova. Kao primjer, možemo uzeti Airbag (zračni jastuci u autima, iako nisu punjeni zrakom) čiji su prototipi bazirali na zračnom punjenju, dok serijski proizvodi imaju male ali eksplozivne kapsule, pri čijoj se eksploziji unutrašnjost jastuka puni sagorijelim plinovima. Temperature koje pri tom nastaju, ponekad oprže lice vozača ili nekog od suvozača, ali se testovima na prototipu moglo dokazati da je takvo punjenje učinkovitije nego punjenje zrakom. Pri eksploziji, sagorijeli plinovi se u jastuku brže prostiru nego što bi to bilo moguće zračnim punjenjem.

Pošto pri pravljenju prototipa još ne postoje pogoni za serijsku proizvodnju, oni su skoro uvijek skuplji nego serijski proizvodi. U novije vrijeme, pravljenje prototipa se sve više zamjenjuje računarskim simulacijama tako da je prvi, gotovi serijski proizvod ustvari prototip.

## Također pogledajte 
* 3D printanje

## Reference 
## Vanjski linkovi 
Kategorija:Tehnika